google/wiki40b huggingface dataset:
निकोलस जे॰ स्पीकमैन

निकोलस जॉन स्पीकमैन (अंग्रेजी:Nicholas John Spykman)(जन्म 1893, मृत्यु 1943) डच मूल के अमेरिकी भूस्त्रातेजिक चिन्तक और येल विश्वविद्यालय में 'अंतर्राष्ट्रीय संबंध' विषय के प्रोफ़ेसर थे। उन्हें कन्टेनमेंट का पितामह कहा जाता है। स्पीकमैन ने परिधिभूमि (रिमलैंड) की संकल्पना का प्रतिपादन किया और यह बताया कि जो शक्ति रिमलैंड पर प्रभुत्व कर लेगी वही हृदयस्थल (हार्टलैण्ड) को नियंत्रित कर सकेगी।

जीवन

निकोलस स्पीकमैन (हिंदी में जिसे गलती से स्पाइकमैन उच्चारण किया जाता है) का जन्म सन् 1893 में नीदरलैण्ड में हुआ था। उनके पिता का नाम क्लास स्पीकमैन और माता का नाम एलिजाबेथ वान वर्स्टेन्बर्ग था। उनकी शिक्षा अमेरिका में कैलिफोर्निया के बर्कले में हुई जहाँ उन्होंने 1921 में स्नातक और 1923 में पी॰ एच॰ डी॰ की डिग्री प्राप्त की।
उनकी पत्नी एलिजाबेथ सी॰ स्पीकमैन (Elizabeth Choate Spykman) अंग्रेजी की लेखिका थीं जिन्हें उनके बाल उपन्यासों के लेखन लिये जाना जाता है। स्पीकमैन की दो बेटियाँ एंजेलिका और पैट्रीशिया हुईं।
स्पीकमैन 1928 से 1940 तक येल विश्वविद्यालय में स्टर्लिंग प्रोफ़ेसर के पद पर रहे और 1935 से 1940 तक अंतर्राष्ट्रीय संबंध विभाग के अध्यक्ष भी रहे। वे इस विभाग के संस्थापक अध्यक्ष थे। सन् 1943 में, न्यू हैवेन शहर में, निकोलस स्पीकमैन की कैंसर से असामयिक मृत्यु हो गयी।

विचार

स्पीकमैन अपने पूर्ववर्ती अमेरिकी सैन्य चिन्तक अल्फ्रेड थेयर महान और ब्रिटिश भूगोलवेत्ता हेल्फोर्ड जॉन मैकिण्डर के विचारों से प्रभावित थे। उन्होंने मैकिण्डर के ह्रदयस्थल सिद्धांत के सुधार के रूप में अपनी परिधिभूमि (Rimland) की संकल्पना का प्रतिपादन किया और यह बताया कि जो शक्ति रिमलैंड पर प्रभुत्व कर लेगी वही हृदयस्थल (हार्टलैण्ड) को नियंत्रित कर सकेगी। स्पीकमैन का रिमलैंड, मैकिण्डर के इनर क्रीसेंट के क्षेत्र से मिलता है।
उनकी प्रसिद्द उक्ति है, "who controls the Rimland rules Eurasia, Who rules Eurasia controls destinies of the world."
स्पीकमैन ने अंतर्राष्ट्रीय संबंधों में शक्ति की भूमिका पर लिखा।
अहल अल-हदीस

अहले हदीस (फ़ारसी:اهل حدیث‎‎, उर्दू: اہل حدیث‎, ) एशिया में सुन्नी इस्लाम मानते हैं। इन्हें सलफ़ी सुन्नी भी कहा जाता है।सल्फ़ी, या अहले हदीस सुन्नियों में एक समूह ऐसा भी है जो किसी एक ख़ास इमाम के अनुसरण की बात नहीं मानता बल्कि मुहम्मद साहब को अपना इमाम मानते है और उसका कहना है कि शरीयत को समझने और उसके सही ढंग से पालन के लिए सीधे क़ुरान और हदीस (पैग़म्बर मोहम्मद के कहे हुए शब्द) का अध्ययन करना चाहिए।
इसी समुदाय को सल्फ़ी सुन्नी और अहले-हदीस, अहले-तौहिद आदि के नाम से जाना जाता है। यह संप्रदाय चारों इमामों के ज्ञान, उनके शोध अध्ययन और उनके साहित्य की क़द्र करता है।
लेकिन उसका कहना है कि इन इमामों में से किसी एक का अनुसरण अनिवार्य नहीं है। उनकी जो बातें क़ुरान और हदीस के अनुसार हैं उस पर अमल तो सही है लेकिन किसी भी विवादास्पद चीज़ में अंतिम फ़ैसला क़ुरान और हदीस का मानना चाहिए। अहले-हदीस उर्फ सलफ़ी सुन्नी इसी लिए तीन तलाक़ और हलाला जैसे मान्यताओ को नही मानते क्यो की इसका सबूत क़ुरान या हदीस में नही मिलता। 
सल्फ़ी सुन्नी समूह का कहना है कि वह ऐसे इस्लाम का प्रचार चाहता है जो पैग़म्बर मोहम्मद के समय में था।
युरोप,दक्षिण एशिया तथा मध्य पूर्व के अधिकांश इस्लामिक विद्वान उनकी विचारधारा से ज़्यादा प्रभावित हैं। अमेरिका में भी ज़्यादातर  मुसलमान सल्फ़ी सुन्नी समुदाय से हैं

अभिप्राय

अहले हदीस दो शब्‍दों के मिश्रण से बना शब्‍द है- अहल और हदीस।   हदीस का शाब्दिक अर्थ है बात। हदीस धार्मिक मान्यतों में पैगंबर मुहम्मद की बातों को कहा जाता हैं

मान्यताएँ

अहले हदीस क़ुरान और सुन्नत को ही धर्म और उसके कानून को समझने का स्रोत मानती हैं, ये हर उस चीज़ का विरोध करती हैं जो इस्लाम में बाद में आयी।

शाखाएं

अहले हदीस का तरीक़ा अस्ल में एक फ़िक्ही और इज्तिहादी तरीक़ा था। दूसरे शब्दों में कहा जाए तो अहले सुन्नत वल जमात के धर्म की समझ रखने वाले अपने तौर तरीक़े की वजह से दो गीरोह में बटे हैं।

अस्हाबे राई

अस्हाबे राई समूह का केंद्र इराक़ था। वह हुक्मे शरई को हासिल करने के लिए क़ुरआन और सुन्नत के अलावा अक्ल (बुद्धी) से भी काम लेता था। यह लोग फ़िक्ह में क़्यास (अनुमान) को मोअतबर (विश्वासपात्र) समझते हैं और यही नहीं बल्कि कुछ जगहों पर इसको क़ुरआन और सुन्नत पर मुक़द्दम (महत्तम) करते हैं।
इस समूह के संस्थापक अबू हनीफा (देहान्त 150 हिजरी) हैं।

अस्हाबे हदीस

दूसरे समूह अस्हाबे हदीस का केंद्र हिजाज़ था। यह लोग सिर्फ क़ुरआन और हदीस के ज़ाहिर (प्रत्यक्ष) पर भरोसा करते थे और पूरी तरह से अक़्ल का इंकार करते थे। इस समूह के बड़े उलमा (विद्धवान), मालिक इब्ने अनस (देहान्त 179 हिजरी), अहमद इब्ने हम्बल हैं। अरब के अधिकांश विद्वान अहमद इब्न हम्बल कि विचारधारा से प्रभावित हैं।
अहले हदीस पंथ के मानने वाले तक़लीद नहीं कही करते, वो मानते हैं कि क़ुरान और सुन्नत से ही सारे मसले और धर्म के कानून को समझा जा सकता हैं और इसके लिए किसी एक इमाम की तक़लीद की ज़रूरत नहीं है।
परमब्रत चटर्जी

व्यक्तिगत जीवन

परमब्रत का जन्म कोलकाता, पश्चिम बंगाल में फिल्म आलोचक के घर हुआ था। वह सतीनाथ चटर्जी और सुनीता घटक के पुत्र हैं, जबकि इनके दादा आशीष चंद्र घटक और फिल्म निर्माता ऋत्विक घटक इनके नाना है और प्रसिद्ध बंगाली लेखक और कार्यकर्ता महाश्वेता देवी की मौसी हैं।
कल्याण कुमार चक्रवर्ती

व्यक्तिगत जीवन

कल्याण कुमार चक्रवर्ती का जन्म एक भारतीय बंगाली हिंदू परिवार में पश्चिम बंगाल में साल १९४७ को २ सितंबर को हुआ था। इनके पिता हीरालाल चक्रवर्ती जो कि एक इतिहासकार अकादमिक और सिविल सर्वेंट थे। उनका परिवार मुख्य रूप से बिक्रमपुर से आया हुआ था जो कि अब बांग्लादेश में है।

शिक्षा

चक्रवर्ती ने लिबरल आर्ट में दिल्ली गवर्नमेंट हाई स्कूल कोलकाता से शिक्षा ग्रहण की। वहीं उन्होंने स्नातकोत्तर की शिक्षा इतिहास में प्रेसिडेंशी यूनिवर्सिटी कोलकाता से १९६६ में प्राप्त की तो मॉडर्न हिस्ट्री में पोस्ट ग्रेजुएट की डिग्री कलकत्ता विश्वविद्यालय से वर्ष १९६८ में की थी। इसके बाद यह १९७० में भारतीय प्रशासनिक सेवा (आईएएस) में शामिल हो गए थे जो २००७ में सेवानिवृत्त हुए।
बीटिंग रिट्रीट

बीटिंग द रिट्रीट भारत के गणतंत्र दिवस समारोह की समाप्ति का सूचक है। इस कार्यक्रम में थल सेना, वायु सेना और नौसेना के बैंड पारंपरिक धुन के साथ मार्च करते हैं। यह सेना की बैरक वापसी का प्रतीक है। गणतंत्र दिवस के पश्चात हर वर्ष 29 जनवरी को बीटिंग द रिट्रीट कार्यक्रम का आयोजन किया जाता है। समारोह का स्थल रायसीना हिल्स और बगल का चौकोर स्थल (विजय चौक) होता है जो की राजपथ के अंत में राष्ट्रपति भवन के उत्तर और दक्षिण ब्लॉक द्वारा घिरे हुए हैं। बीटिंग द रिट्रीट गणतंत्र दिवस आयोजनों का आधिकारिक रूप से समापन घोषित करता है।

कार्यक्रम

सभी महत्‍वपूर्ण सरकारी भवनों को 26 जनवरी से 29 जनवरी के बीच रोशनी से सुंदरता पूर्वक सजाया जाता है। हर वर्ष 29 जनवरी की शाम को अर्थात गणतंत्र दिवस के बाद अर्थात गणतंत्र की तीसरे दिन बीटिंग द रिट्रीट आयोजन किया जाता है। यह आयोजन तीन सेनाओं के एक साथ मिलकर सामूहिक बैंड वादन से आरंभ होता है जो लोकप्रिय मार्चिंग धुनें बजाते हैं। ड्रमर भी एकल प्रदर्शन (जिसे ड्रमर्स कॉल कहते हैं) करते हैं। ड्रमर्स द्वारा एबाइडिड विद मी (यह महात्मा गाँधी की प्रिय धुनों में से एक कहीं जाती है) बजाई जाती है और ट्युबुलर घंटियों द्वारा चाइम्‍स बजाई जाती हैं, जो काफ़ी दूरी पर रखी होती हैं और इससे एक मनमोहक दृश्‍य बनता है। इसके बाद रिट्रीट का बिगुल वादन होता है, जब बैंड मास्‍टर राष्‍ट्रपति के समीप जाते हैं और बैंड वापिस ले जाने की अनुमति मांगते हैं। तब सूचित किया जाता है कि समापन समारोह पूरा हो गया है। बैंड मार्च वापस जाते समय लोकप्रिय धुन सारे जहाँ से अच्‍छा बजाते हैं। ठीक शाम 6 बजे बगलर्स रिट्रीट की धुन बजाते हैं और राष्‍ट्रीय ध्‍वज को उतार लिया जाता हैं तथा राष्‍ट्रगान गाया जाता है और इस प्रकार गणतंत्र दिवस के आयोजन का औपचारिक समापन होता हैं।

अवरोध

वर्ष 1950 में भारत के गणतंत्र बनने के बाद बीटिंग द रिट्रीट कार्यक्रम को अब तक दो बार रद्द करना पड़ा है, 27 जनवरी 2009 को वेंकटरमन का लंबी बीमारी के बाद आर्मी रिसर्च एंड रेफरल अस्पताल में निधन हो जाने के कारण बीटिंग द रिट्रीट कार्यक्रम रद्द कर दिया गया। वह देश के आठवें राष्ट्रपति थे और उनका कार्यकाल 1987 से 1992 तक रहा। इससे पहले 26 जनवरी 2001 को गुजरात में आए भूकंप के कारण बीटिंग द रिट्रीट कार्यक्रम को रद्द कर दिया गया था। अभिनंदन को पाकिस्तानी सेना ने 27 फ़रवरी 2019 को अपने कब्ज़े में ले लिया था जब वो विमान गिरने के बाद पैराशूट से पाकिस्तानी इलाक़े में नीचे आए.भारत के जाबांज योद्धा ने अत्याधुनिक विमान f-16 को मार गिराया और अंतररष्ट्रीय संधि के अनुसार कोई भी देश किसी अन्य देश के सैनिक के साथ अमानवीय ्यवहार नहीं कर सकता।  इसके एक दिन बाद पाकिस्तान के प्रधानमंत्री इमरान ख़ान ने उन्हें भारत के हवाले करने का एलान किया था. उन्हें वाघा-अटारी सीमा पर भारत को सौंपा जाएगा. वाघा-अटारी सीमा पर शुक्रवार शाम को होने वाला बीटिंग रिट्रीट समारोह रद्द कर दिया गया है. अमृतसर के डीसी शिवदुलार सिंह ढिल्लों ने बताया कि भारतीय अर्धसैनिक बल बीएसएफ़ ने आज होने वाले समारोह को रद्द करने का फ़ैसला किया है. भारत के वीर सपूत वायु सेना के पायलट पर पूरे हिन्दुस्तान पर गर्व है जय हिन्द

इन्हें भी देखें

गणतंत्र दिवस समारोह
राष्ट्रपति भवन।
आईएनएस कुर्सुरा (एस20)

आईएनएस कुर्सुरा (एस20) भारतीय नौसेना की कल्वरी-स्तरीय डीजल-इलेक्ट्रिक पनडुब्बी है। वह भारत की पाँचवीं पनडुब्बी थी। कुर्सुरा को 18 दिसंबर 1969 को भारतीय नौसेना में जोड़ा गया था और 31 साल की सेवा के बाद 27 फरवरी 2001 को इसे सेवामुक्त किया गया। इसने 1971 में भारत-पाकिस्तानी युद्ध में भाग लिया, जहां इसने गश्त देने वाले मिशनों में महत्वपूर्ण भूमिका निभाई।
सेवामुक्ति के बाद, इसे विशाखापत्तनम में आरके बीच पर सार्वजनिक पहुँच के लिए एक संग्रहालय के रूप में संरक्षित किया गया है। ये चुनिंदा पनडुब्बी संग्रहालयों में से एक है जिसकी मौलिकता बनी रही है और इसे विशाखापत्तनम का अवश्य देखे जाने वाला पर्यटक स्थल माना जाता है।

विवरण

कुर्सुरा की लंबाई 91.3 मीटर (300 फीट) है। यह अधिकतम 985 फीट (300 मीटर) की गहराई तक जा सकती है। इसमें 75 लोग आ सकते हैं, जिसमें 8 अधिकारी और 67 नाविक शामिल हैं। पनडुब्बी में तीन शाफ्ट हैं, जिनमें से प्रत्येक में छह ब्लेड वाला प्रोपेलर है। यह तीन कोलोम्ना 2D42M डीजल इंजन द्वारा संचालित है, प्रत्येक में 2,000 हॉर्सपॉवर (1,500 kW) है। इसके पास तीन इलेक्ट्रिक मोटर भी हैं, जिनमें से दो 1,350 हॉर्सपावर (1,010 kW) और एक 2,700 हॉर्सपावर (2,000 wW) के साथ हैं। यह सतह पर 16 नॉट (30 किमी / घंटा) की अधिकतम गति प्राप्त कर सकती है।

परिचालन इतिहास

कुर्सुरा को 18 दिसंबर 1969 को रीगा, सोवियत संघ में निर्मित किया गया था। इसने 20 फरवरी 1970 को भारत में अपनी पहली यात्रा शुरू की।

भारत-पाकिस्तान युद्ध 1971

1971 के भारत-पाकिस्तान युद्ध के दौरान, कुर्सुरा अरब सागर में संचालित हुआ। युद्ध शुरू होने से पहले उसे दो निर्दिष्ट क्षेत्रों में गश्त की ड्यूटी दी गई थी। लेकिन उसे दो प्रतिबंधों के तहत काम करने का आदेश दिया गया था: वह सीमांकित शिपिंग गलियारों को पार नहीं करेगी और वह सकारात्मक पहचान के बाद ही लक्ष्य पर हमला कर सकती थी। उसकी गश्त का उद्देश्य किसी भी पाकिस्तानी नौसैनिक युद्धपोतों को डुबोना था, विशेष रूप से आदेश दिए जाने पर व्यापारी नौवहन को रोकना और सामान्य गश्त करना और निगरानी का संचालन करना।

संग्रहालय (2002 – वर्तमान)

सेवामुक्त करने के बाद, पनडुब्बी को विशाखापत्तनम के आरके बीच में ले जाया गया और इसे संग्रहालय के रूप में स्थापित किया गया। यह दक्षिण एशिया में पहला पनडुब्बी संग्रहालय है। इसे संग्रहालय के रूप में स्थापित करने का विचार देने का श्रेय एडमिरल वी. पसरीचा को दिया जाता है। पनडुब्बी को संग्रहालय बनाने के स्थान पर लाने के लिये 600 मीटर अंदर लाया गया जिसमें 18 महीने लगे और 5.5 करोड़ लागत लगी। 9 अगस्त 2002 को आंध्र प्रदेश के मुख्यमंत्री चंद्रबाबू नायडू द्वारा इसका उद्घाटन किया गया था और यह 24 अगस्त 2002 को जनता के लिए खुला। इसमें छह सेवानिवृत्त नौसैनिक कार्मिक गाइड के रूप में और एक अन्य क्यूरेटर के रूप में काम करते हैं।
अज़रबाइजान

नामोत्पत्ति

"अज़रबैजान" नाम के उद्गम को लेकर कई प्रकार की अवधारणाएँ है। सबसे प्रचलित प्रमेय यह है की यह नाम "अट्रोपटन" शब्द से निकला है। अट्रोपट फ़ारसी अकामीनाईड राजवंश के समय में एक क्षत्रप था, जिसे सिकंदर महान ने आक्रमण करके परास्त किया और अट्रोपटन को स्वाधीनता मिली। उस समय यह क्षेत्र मीदिया अट्रोपाटिया या अट्रोपाटीन के नाम से जाना जाता था।
इस नाम की मूल उत्पत्ति की जड़ें प्राचीन ईरानी पंथ, पारसी धर्म में मानी जाती हैं। आवेस्ता के एक दस्तावेज़ में इस बात का उल्लेख है "âterepâtahe ashaonô fravashîm ýazamaide", प्राचीन फ़ारसी में जिसका शाब्दिक अनुवाद है "पवित्र अटारे-पटा के फ़्रावशी की हम वंदना करते हैं"। अट्रोपटनों ने अट्रोपटन (वर्तमान ईरानी अज़रबैजान) क्षेत्र पर शासन किया। "अट्रोपटन" नाम स्वयं एक प्राचीन-ईरानी, संभवतः मीदन, का यूनानी ध्वन्यात्मक युग्म है, जिसका अर्थ है "पवित्र अग्नि द्वारा रक्षित"।

इतिहास

अज़रबैजान में प्रारंभिक मानव बस्तियों के चिह्न पाषाण युग के बाद के दिनों के हैं। ५५० ईसापूर्व में एक्यूमेनिडा राजवंश ने इस क्षेत्र पर विजय प्राप्त की थी, जिससे पारसी धर्म का उदय हुआ और बाद में यह क्षेत्र सिकंदर महान के साम्राज्य का भाग बना और बाद में उसके उत्तराधिकारी, सेलियूसिडा साम्राज्य का। अल्बानियाई कॉकेशन लोगों ने चौथी शताबदी ईसापूर्व में इस क्षेत्र में एक स्वतंत्र राजशाही की स्थापना की, लेकिन ९५-६७ ईसापूर्व में टिगरानीस २ महान ने इसपर अधिकार कर लिया।
पेंशन निधि विनियामक और विकास प्राधिकरण

पेंशन निधि विनियामक और विकास प्राधिकरण (पेंशन फंड रेगुलेटरी एंड डेवलपमेंट अथॉरिटी, पीएफआरडीए) भारत में पेंशन फंड्स के लिए बनाई गई नियामक संस्था है।

प्रारंभ/इतिहास

इस संस्था का गठन 2013 में पीएफआरडीए एक्ट 2013 के तहत किया गया है।

अध्यक्ष

इसके वर्तमान चेयरमैन श्री अनूप वधावन हैं। अथॉरिटी की अंतरिम अवस्था में चेयरमैन रहे श्री योगेश अग्रवाल के 13 नवम्बर 2013 को इस्तीफा देने के बाद उनकी नियुक्ति की गई।
त्रिदोष

वात, पित्‍त, कफ इन तीनों को दोष कहते हैं। इन तीनों को धातु भी कहा जाता है। धातु इसलिये कहा जाता है क्‍योंकि ये शरीर को धारण करते हैं। चूंकि त्रिदोष, धातु और मल को दूषित करते हैं, इसी कारण से इनको ‘दोष’ कहते हैं।
आयुर्वेद साहित्य शरीर के निर्माण में दोष, धातु मल को प्रधान माना है और कहा गया है कि 'दोष धातु मल मूलं हि शरीरम्'। आयुर्वेद का प्रयोजन शरीर में स्थित इन दोष, धातु एवं मलों को साम्य अवस्था में रखना जिससे स्वस्थ व्यक्ति का स्वास्थ्य बना रहे एवं दोष धातु मलों की असमान्य अवस्था होने पर उत्पन्न विकृति या रोग की चिकित्सा करना है।

शरीरगत् दोष

वात, पित्त, कफ - ये तीन शारीरिक दोष माने गये हैं। ये दोष असामान्य आहार-विहार से विकृत या दूषित हो जाते है इसलिए इसे 'दोष' कहा जाता है। शरीरगत् अन्य धातु आदि तत्व इन्हे दोषों के द्वारा दूषित होता है। इन तीनो दोषों को शरीर का स्तम्भ कहा जाता है। इनके प्राकृत अवस्था एवं सम मात्रा ही शरीर को स्वस्थ रखता है, यदि इनका क्षय या वृद्धि होती है, तो शरीर में विकृति या रोग उत्पन्न हो जाती है।
सुहागा-मनका परीक्षण

सुहागा-मनका परीक्षण (borax bead test या blister test / बोरैक्स बीड टेस्ट) अनेकों प्रकार के मनका-परीक्षणों में से एक है। यह परीक्षण गुणात्मक अकार्बनिक विश्लेषण का परम्परागत अंग है जिसके द्वारा दिये गये नमूने में कुछ धातुओं की उपस्थिति का अनुमान होता है। सन १८१२ में इसे बर्जीलियस ने सुझाया था।  सुहागा परीक्षण के बाद सबसे महत्वपूर्ण मनका-परीक्षण माइक्रोकॉस्मिक साल्ट परीक्षण है।
रजत टोकस

आरंभिक जीवन

रजत का जन्म १९ जुलाई १९९३ (उनके सी बी एस ई बोर्ड परिणाम से पुष्टि हुई) को दक्षिण दिल्ली के मुनिरका में रामवीर और प्रमिला टोकस के घर हुआ था। उन्होंने होप्स हॉल फाऊँडेशन स्कूल, आर. के. पुरम, दिल्ली मे शिक्षा ग्रहण की. एक अभिनेता के रूप में अपने व्यस्त कार्यक्रम के कारण उन्होंने पत्राचार के माध्यम से अध्ययन प्रारम्भ किया। जब उन्होंने अभिनय के क्षेत्र में कुछ रुचि दिखाई, तो उनके पिता ने उन्हें इसके लिए प्रोत्साहित किया। एक अभिनेता होने के अलावा, टोकस एक राष्ट्रीय स्तर के तैराक भी हैं।

कैरियर

टोकस के पास पृथ्वीराज चौहान के अलावा अन्य काम भी हैं। वे मुख्यतः जादुई चिराग, लाईट हाऊस फॉर चिल्ड्रन, बैंगो, मेरा दोस्त, राहुल, एक नज़र की तमन्ना, हे हवाएँ, खोज खजाने की, अभिव्यक्ति और साईं बाबा में काम कर रहे हैं। उन्होंने और उनकी सह कलाकार मुग्धा चापेकर ने तब सफलता पाई जब उन दोनों ने स्टार प्लस के धरती का वीर योद्धा पृथ्वी राज चौहान में काम किया। अब टोकस एनडीटीवी इमैजिन पर एक नए धारावाहिक धरम वीर में 'वीर' की भूमिका निभा रहे हैं। प्रारंभ में पृथ्वीराज चौहान में, टोकस को बस ५ - ६ कडियों में ही काम करना था। पर जैसे जैसे धारावाहिक की लोकप्रियता बढ़ी, वैसे ही उनकी भूमिका भी. उन्होने एक साल में 150 से भी अधिक कडियों मे काम किया।
वर्तमान में, टोकस एनडीटीवी के धारावाहिक धर्म वीर में सह कलाकार मुग्धा चापेकर के साथ काम कर रहे हैं। वह, राजा के बेटे धरम के चचेरे भाई और सबसे अच्छे दोस्त 'वीर' की भूमिका निभा रहे हैं।
पता रिज़ॉल्यूशन प्रोटोकॉल

ऑपरेटिंग गुंजाइश

पता रिज़ॉल्यूशन प्रोटोकॉल एक अनुरोध और प्रतिक्रिया प्रोटोकॉल है  है जिसका संदेश लिंक परत प्रोटोकॉल में  समझाया जाता  है। यह एक नेटवर्क  की सीमाओं के भीतर सूचित किया जाता है और कभी भी एक इंटर नेटवर्क नोड्स के रूट भर नही।  इस संपत्ति के कारण एआरपी  को  लिंक परत के इंटरनेट प्रोटोकॉल सुइट  मे स्थापीत की जाती है।   वैसे भी  एआरपी को ओएसआई मॉडल मे  विकसित नहीं किया गया था  फीरभी इसे अक्सर यहाँ  पर परत 3  मे वर्णित किया  गया है कयोंिख इसे परत 2 के द्वारा समझाया गया है।
समावर्तन संस्कार

परिचय

सनातन अथवा हिन्दू धर्म की संस्कृति संस्कारों पर ही आधारित है। हमारे ऋषि-मुनियों ने मानव जीवन को पवित्र एवं मर्यादित बनाने के लिये संस्कारों का अविष्कार किया। धार्मिक ही नहीं वैज्ञानिक दृष्टि से भी इन संस्कारों का हमारे जीवन में विशेष महत्व है। भारतीय संस्कृति की महानता में इन संस्कारों का महती योगदान है।
प्राचीन काल में संस्कारों की संख्या भी लगभग चालीस थी। जैसे-जैसे समय बदलता गया तथा व्यस्तता बढती गई तो कुछ संस्कार स्वतः विलुप्त हो गये। इस प्रकार समयानुसार संशोधित होकर संस्कारों की संख्या निर्धारित होती गई। गौतम स्मृति में चालीस प्रकार के संस्कारों का उल्लेख है। महर्षि अंगिरा ने इनका अंतर्भाव पच्चीस संस्कारों में किया। व्यास स्मृति में सोलह संस्कारों का वर्णन हुआ है। हमारे धर्मशास्त्रों में भी मुख्य रूप से सोलह संस्कारों की व्याख्या की गई है। इनमें पहला गर्भाधान संस्कार और मृत्यु के उपरांत अंत्येष्टि अंतिम संस्कार है। गर्भाधान के बाद पुंसवन, सीमन्तोन्नयन, जातकर्म, नामकरण ये सभी संस्कार नवजात का दैवी जगत् से संबंध स्थापना के लिये किये जाते हैं।
दैवी जगत् से शिशु की प्रगाढ़ता बढ़े तथा ब्रह्माजी की सृष्टि से वह अच्छी तरह परिचित होकर दीर्घकाल तक धर्म और मर्यादा की रक्षा करते हुए इस लोक का भोग करे यही इस संस्कार का मुख्य उद्देश्य है।
बाला बच्चन

प्रारंभिक शिक्षा

बाला बच्चनकी आरंभिक शिक्षा उनके ग्रह ग्राम कासेल मे ही हुई, माध्यमिक शिक्षा गॉव मे पाने के बाद हाई स्कूल व हाई सेकेण्डरी के लिए राजपुर की सरकारी विघालय मे एडमिशन ले लिया, इसके बाद वे स्कॉलर के दम पर इंजीनियर की पढाई करने इंदौर चले गए | इंजीनियर के पढाई के अंतिम वर्ष शुरू हुआ उनका राजनितीक जीवन.....
शुलामिथ फ़ायरस्टोन

प्रारंभिक जीवन और शिक्षा

शुलामिथ फ़ायरस्टोन का जन्म 7 जनवरी, 1945  को कनाडा के ओटावा शहर में एक यहूदी परिवार में हुआ था। उनके पिता ने किशोरावस्था में रूढ़िवादी यहूदी धर्म अपना लिया था और द्वितीय विश्व युद्ध में अपनी सेवाएँ दी थी। सुसान फलूदी  के अनुसार, फ़ायरस्टोन के पिता ने धर्मपरिवर्तन के उत्साह के साथ अपने बच्चों पर कड़ा नियंत्रण रखा। उनकी एक बहन, तिरज़ा फ़ायरस्टोन ने फालुदी को बताया, "मेरे पिता ने शूली पर अपना सारा गुस्सा उतारा।" शुलामिथ ने परिवार में होने वाले लैंगिक भेदभाव के खिलाफ आवाज़ उठाई; जब उनके पिता ने उनसे यह अपेक्षा की कि वे अपने भाई का बिस्तर ठीक करें, सिर्फ़ इसलिए "क्योंकि, तुम एक लड़की हो"। दूसरी बहन लीया फायरस्टोन सेगी ने बताया कि पिता और बेटी में रिश्ते इतने ख़राब थे कि वे दोनों एक-दूसरे को मारने की धमकी दिया करते थे। 
बाद में शुलामिथ नारीवादी स्वयंसेवक कार्य में जुट गयीं।

लेखन

द डायलेक्टिक ऑफ सेक्स: द केस फॉर फेमिनिस्ट रिवोल्यूशन (1970) सेकंड-वेव फेमिनिज्म का एक क्लासिक पाठ बन गया। यह फायरस्टोन की पहली किताब थी और जब वह सिर्फ 25 साल की थी तब प्रकाशित हुई थी। पुस्तक में, फायरस्टोन ने सेक्स के आधार पर इतिहास केएक भौतिकवादी दृष्टिकोण को विकसित करने की मांग की। इसके अलावा पुस्तक में एक महिला उत्पीड़न रहित समाज की कल्पना भी की गई है, जो फ़ायरस्टोन के मुताबिक़ आदर्श समाज है।

मृत्यु और विरासत

28 अगस्त 2012 को उनके अपार्टमेंट के मालिक द्वारा फ़ायरस्टोन को उनके न्यूयॉर्क अपार्टमेंट में मृत पाया गया। उनकी बहन, लेया फ़ायरस्टोन सेगी के अनुसार, उनकी मृत्यु प्राकृतिक कारणों से हुई। उनकी मौत की पुष्टि न्यूयॉर्क सिटी मेडिकल एक्जामिनर कार्यालय द्वारा की गई थी; रिपोर्टों के अनुसार, वह एक पुनर्जीवित फैशन में रहती थी और बीमार थी।  सुसान फलुदी द्वारा एक सराहनीय निबंध में, जो फायरस्टोन की मृत्यु के कई महीनों बाद प्रकाशित हुआ, द न्यू यॉर्कर पत्रिका ने उनके निधन की परिस्थितियों को और विस्तृत कर दिया, जिसमें उन्होंने सिज़ोफ्रेनिया के साथ फ़ायरस्टोन के दशकों के लंबे संघर्ष का हवाला दिया - जैसे स्व-प्रेरित भुखमरी की अटकलों के साथ (संभावित योगदान कारकों के रूप में)। उनकी स्मृति में एक स्मारक सेवा की व्यवस्था की गई थी। 
कई महिला-अध्ययन कार्यक्रमों में अभी भी द डायलेक्टिक अव सेक्स का पाठ्यपुस्तक के रूप में का प्रयोग किया जाता है। इसकी सिफारिशें, जैसे कि बच्चों को एक लिंग तटस्थ ढंग में बड़ा करना, फायरस्टोन के आदर्शों को रेखांकित करती हैं।
1987 अमरीकी ओपन टेनिस प्रतियोगिता

पुरुष एकल

इवान लेंडल ने  मैट्स विलेंडर को 67 60 76 64 से हराया।

महिला एकल

मार्टिना नवरातिलोवा ने  स्टेफी ग्राफ को 76 61 से हराया।
सैंट पीटर

सैंट पीटर संत पीटर (सिरिएक:ܟܹ݁ܐܦ݂ܵܐ ܟܹ݁ܐܦ݂ܵܐ, ʿōemēn K̄p ; ā ; हिब्रू : ןמעו בר יונה Šimʿōn bar Yōnāh; ग्रीक : acρςςς , अनुवाद; पेट्रोस; कॉप्टिक: ac, लिप्यंतरण ; पेट्रोस; लैटिन: 30) 64 से 68 के बीच), 
| term_end = between AD 64 and 68 को साइमन पीटर , शिमोन या साइमन के नाम से भी जाना जाता है  (/ɪsaəmɪn/,) इस ध्वनि के बारे में उच्चारण, नए नियम के अनुसार, प्रारंभिक ईसाई महान चर्च के नेताओं, यीशु मसीह के बारह प्रेरितों में से एक था। पोप ग्रेगोरी I ने उन्हें बार-बार " प्रिंस ऑफ द एपोस्टल्स " कहा।  कैथोलिक शिक्षण के अनुसार, यीशु ने मैथ्यू में रॉक ऑफ माई चर्च ’’ संवाद में पीटर से वादा किया था 16:18 चर्च में एक विशेष स्थान है। उन्हें पारंपरिक रूप से रोम के पहले बिशप के रूप में गिना जाता है - जो पोप के साथ -साथ पूर्वी क्रिश्चियन परंपरा द्वारा एंटिओक के पहले संरक्षक के रूप में भी जाना जाता है। प्राचीन क्रिश्चियन सभी पीटर को एक प्रमुख संत के रूप में और एंटिओक चर्च के संस्थापक और रोमन चर्च के रूप में सम्मानित करते हैं,  लेकिन उनके वर्तमान उत्तराधिकारियों (रोम के बिशप की प्रधानता) के अधिकार के बारे में उनके दृष्टिकोण में भिन्न हैं)।
नया नियम बताता है कि पीटर के पिता का नाम जॉन (या जोना)  था और वह गैलीलेट या गॉलानिटिस प्रांत के बेथसैदा गांव का था। उसका भाई एंड्रयू भी एक प्रेषित था। नए नियम के वृत्तांतों के अनुसार, पतरस यीशु के पहले शिष्यों में से चुने गए बारह प्रेरितों में से एक थे। मूल रूप से एक मछुआरे, उन्होंने एक नेतृत्व की भूमिका निभाई और घटनाओं के दौरान यीशु के साथ थे जो केवल कुछ प्रेषितों द्वारा देखे गए थे, जैसे कि परिवर्तन। गॉस्पेल के अनुसार, पीटर ने यीशु को मसीहा के रूप में स्वीकार किया,  यीशु के आंतरिक चक्र का हिस्सा था,  was part of Jesus's inner circle,  तीन बार यीशु को मना कर दिया और एक बार जब वह अपने काम को महसूस करता है, और पेंटेकोस्ट के दिन का प्रचार करता है। 
ईसाई परंपरा के अनुसार, सम्राट नीरो के तहत रोम में पीटर को सूली पर चढ़ाया गया था। यह परंपरागत रूप से आयोजित किया जाता है कि वह अपने स्वयं के अनुरोध पर उल्टा क्रूस पर चढ़ाया गया था, क्योंकि उसने खुद को यीशु के समान सूली पर चढ़ाने के लिए अयोग्य देखा था। परंपरा यह मानती है कि क्लेमेंटाइन चैपल के स्थल पर उसे सूली पर चढ़ाया गया था। उनके अवशेषों को सेंट पीटर की बेसिलिका के भूमिगत कन्फेसीओ में शामिल माना जाता है, जहां पोप पॉल VI ने 1968 में पहली शताब्दी के रोमन कब्रिस्तान की खुदाई की थी। 1736 के बाद से हर 29 जून को सेंट पीटर की बेसिलिका में सेंट पीटर की एक प्रतिमा फिपल ऑफ़ साइना पीटर और पॉल के उत्सव के भाग के रूप में पिपल टियारा, मछुआरे की अंगूठी , और पपड़ी के बनियान से सजी होती है। कैथोलिक मत के अनुसार, संत पीटर का प्रत्यक्ष पापी उत्तराधिकारी वर्तमान में पोप फ्रांसिस है।
नए नियम में दो सामान्य प्रसंग पीटर को दिए गए हैं, लेकिन आधुनिक विद्वान आमतौर पर दोनों के पेट्रिन लेखक को अस्वीकार करते हैं।
भावनगर बन्दरगाह

भावनगर बन्दरगाह गुजरात में खम्भात की खाड़ी के ऊपर पश्चिम की ओर स्थित भारत का एक प्रमुख बन्दरगाह है। जहाज इस बन्दरगाह से लगभग 12 किलोमीटर दूरी पर ठहरते हैं और माल नावों द्वारा बन्दरगाह पर लाया जाता है।
रो खन्ना

रोहित खन्ना (जन्म: सितम्बर १३, १९७६) भारतीय मूल के अमेरिकी सांसद हैं, वे यूएस हाउस ऑफ रिप्रजेंटिव के सदस्य हैं।
लीला

भारतीय धर्म-दर्शन की स्थापना है कि परब्रह्म अपने परिकरों के साथ नित्य लीला में संलग्न रहते हैं। जीवों का उद्धार करने के सदुद्देश्य से, अवतरित हो भगवान अपनी पार्थिव लीला से विश्वोपयोगी ऐश्वर्यगुणों को प्रस्तुत करते हैं। राम और कृष्ण के अनन्य उपासकों ने अपने आराध्य को परब्रह्म या उसका अवतार मानकर उनकी समस्त क्रिया-क्रीड़ाओं का मुक्त कंठ से गान किया है।
राम भक्ति साहित्य में परमेश्वर राम की लीलाओं के तीन प्रकार बताए गए हैं - (1) नित्य, (2) अवतरित (3) अनुकरणात्मक।
वैष्णव भक्तों के अनुसार परब्रह्म साकेत धाम में नित्य क्रीड़ा में संलग्न है। यह लीला चिरंतन, शाश्वत और अविराम परमानंददायिनी है। इस अवतरित लीला की अति पावन भूमि अयोध्या है : साकेत की नित्य लीला अंतरंग है, अयोध्या की अवतरित बहिरंग। लीला का मूलोद्देश्य मायाबद्ध जीवों को अंतरंग में प्रवेश करा उपास्यानंद में तल्लीन कराता है। रसिक आचार्यों के मतानुसार नित्य लीला ही निर्गुण लीला है, अप्रकट लीला है। और अवतरित लीला सगुण और प्रकट लीला है। वय: दृष्टि से राम की संपूर्ण लीलाओं का बाल्यावस्था, विवाह, वन, रण, राज्याभिषेक संबंधी लीलाओं का समूह कहा जाता है। स्थान की दृष्टि से थल लीला और जल लीला तत्वानुसार तात्विकी और अतात्विकी दो भेद हैं।
लीलानायक राम परब्रह्म के साकार रूप है, परंतु एकपत्नीव्रत न रह कर दक्षिण नायक बन जाते हैं। नायिका सीता आह्लादिनी शक्ति है जो इच्छा, ज्ञान, क्रिया इन तीनो शक्तियों का समन्वय है। राम और सीता का संबंध भक्तों के अनुसार पुरुष और प्रकृति का, परब्रह्म और आह्लादिनी शक्ति का है। परिकर जीवात्मा के रूप में स्वीकृत है। राम द्वारा किए गए सारे क्रियाव्यापारों का उनके भक्त जन अनुकरण करते हैं। यह अनुकरणात्मक लीला ही इन दिनों चलित रामलीला है।